Diari Oficial de la Generalitat Valenciana


Sumari del DOGV 4158, del 31-12-2001 (2001/12752)

DECRET 200/2001, de 18 de desembre, del Govern Valencià, pel qual aprova l'acord de la comissió mixta de l'Ajuntament de Burriana i la Generalitat Valenciana pel qual es transfereix el servei de planificació familiar de l'ajuntament a la Generalitat Valenciana, i se'n traspassen els mitjans personals i materials.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2001/12/18/200/dof/vci/html**

### Dades del document

Número de DOGV
:   4158

Data del DOGV
:   31-12-2001

Secció del DOGV
:   I. DISPOSICIONS GENERALS

Número del document
:   2001/12438


Data del document
:   18-12-2001

Organisme emissor
:   Conselleria de Sanitat

Tipus de document
:   Decret

Descriptors 

:   * Borriana
    * legislació
    * planificació familiar
    * servei sanitari
    * control de natalitat
    * administració local

DECRET 200/2001, de 18 de desembre, del Govern Valencià, pel qual aprova l'acord de la comissió mixta de l'Ajuntament de Burriana i la Generalitat Valenciana pel qual es transfereix el servei de planificació familiar de l'ajuntament a la Generalitat Valenciana, i se'n traspassen els mitjans personals i materials. [2001/F12542]
  
A la Comunitat Valenciana, a partir de 1980, els ajuntaments han anat creant centres de planificació familiar que, junt amb els dependents de la Diputació de València i els de la Conselleria de Sanitat, completen la xarxa de serveis públics de planificació familiar i sexualitat. La prestació de serveis en aquesta matèria està regulada pel Decret 149/1986, de 24 de novembre, del Govern Valencià, i les ordres de la Conselleria de Sanitat i Consum de 31 de març de 1987 i 30 de gener de 1991.
  
La Llei de la Generalitat Valenciana 8/1987, de 4 de desembre, del Servei Valencià de Salut, en la disposició transitòria tercera, estableix la integració de tots els recursos sanitaris públics en un dispositiu funcional únic i l'adscripció al Servei Valencià de Salut dels serveis i establiments sanitaris de les entitats locals que es transferisquen a la Generalitat Valenciana.
  
Així mateix, disposa que la transferència esmentada tindrà lloc en el termini de tres anys a partir de la publicació de la llei en el Diari Oficial de la Generalitat Valenciana, si bé el termini esmentat ha sigut ampliat en les lleis de pressupostos de la Generalitat Valenciana successives.
  
El Decret 46/1988, de 12 d'abril, del Govern Valencià, pel qual va aprovar el Reglament d'Organització i Funcionament del Servei Valencià de Salut, va preveure en la disposició transitòria segona la creació d'una comissió mixta per a la transferència i l'adscripció dels serveis i establiments sanitaris de les corporacions locals al Servei Valencià de Salut, composta per representants de les conselleries d'Administració Pública, d'Economia i Hisenda i de Sanitat i Consum, així com de les corporacions locals afectades.
  
El Decret 109/1988, de 18 de juliol, del Govern Valencià, determina la creació de la comissió mixta amb les corporacions locals per a la transferència dels seus serveis i com a instrument idoni que desenvolupa el manament establit en la Llei del Servei Valencià de Salut.
  
La comissió esmentada ha estudiat el traspàs del Centre de Planificació Familiar de Burriana, de titularitat municipal, i resulta adequat en el moment present, atés que en el municipi hi ha un centre de salut en què es poden situar les dependències del Centre de Planificació Familiar.
  
S'ha adoptat, en la sessió de 27 d'abril de 2001, l'acord sobre la transferència del Centre de Planificació Familiar de Burriana a la Generalitat Valenciana, la posada en pràctica de la qual requereix l'aprovació del Govern Valencià mitjançant un decret. Per això, a proposta del conseller de Sanitat i després de la deliberació del Govern Valencià, en la reunió del dia 18 de desembre de 2001,
  
DECRETE
  
Article primer
  
S'aprova l'acord de la comissió mixta de l'Ajuntament de Burriana i la Generalitat Valenciana pel qual l'ajuntament transfereix el Servei de Planificació Familiar a la Generalitat Valenciana, i se'n traspassen els mitjans personals i materials.
  
Article segon
  
En conseqüència, s'accepta la transferència a la Generalitat Valenciana dels serveis i funcions corresponents en els termes i condicions expressats pel conveni de transferència que s'inclou com a annex d'aquest decret, i se'n disposa l'adscripció a la Conselleria de Sanitat.
  
Queden traspassats a la Generalitat Valenciana els béns i mitjans personals, documentació i expedients a què es fa referència en l'acord de la comissió mixta, tot això en els termes i condicions que s'hi especifiquen.
  
Article tercer
  
Els traspassos a què es refereix aquest decret tindran efecte a partir de l'endemà de la publicació en el Diari Oficial de la Generalitat Valenciana.
  
Article quart
  
La Generalitat Valenciana, a través de la Conselleria de Sanitat, oferirà al personal transferit la integració en el corresponent estatut jurídic de personal aplicable al personal de la Conselleria de Sanitat, d'acord amb les homologacions que en la norma de desenvolupament del present decret es concreten.
  
Les conselleries d'Economia, Hisenda i Ocupació i de Sanitat adoptaran les mesures necessàries per a l'efectivitat de la transferència del personal i els mitjans materials adscrits al centre que es transfereix.
  
Disposicions finals
  
Primera
  
Es faculta el conseller de Sanitat perquè dicte les disposicions que siguen necessàries per a l'aplicació i desenvolupament del present decret.
  
Segona
  
El present decret entrarà en vigor l'endemà de la publicació en el Diari Oficial de la Generalitat Valenciana.
  
València, 18 de desembre de 2001
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller de Sanitat,
  
SERAFÍN CASTELLANO GÓMEZ
  
Conveni entre la Generalitat Valenciana i l'Ajuntament de Burriana pel qual aproven la transferència a la Generalitat Valenciana de la titularitat del Servei de Planificació Familiar i Sexualitat.
  
València, ... d ... de 2001
  
Reunits
  
D'una banda, Serafín Castellano Gómez, conseller de Sanitat de la Generalitat Valenciana.
  
I de l'altra banda, Alfonso Ferrada Gómez, alcalde president de l'Ajuntament de Burriana.
  
Exposen
  
L'article 38 de l'Estatut d'Autonomia de la Comunitat Valenciana, en el marc que preveu l'article 149 de la Constitució, estableix que corresponen a la Generalitat Valenciana, en matèria de sanitat interior, i entre altres, les competències següents:
  
- El desenvolupament legislatiu i l'execució de la legislació bàsica de l'estat, excepte pel que fa al règim econòmic de la Seguretat Social.
  
- L'organització i administració amb aquestes finalitats i dins del seu territori de tots els serveis relacionats amb la matèria expressada i l'exercici de la tutela de les institucions, entitats i fundacions en matèria de sanitat i Seguretat Social, salvada la reserva estatal de l'alta inspecció.
  
La Llei 14/1986, de 25 d'abril, General de Sanitat, estableix que, amb caràcter bàsic, les competències de les comunitats autònomes queden delimitades per l'exclusió de totes les no atribuïdes a l'estat o, si és el cas, a altres administracions infracomunitàries.
  
La disposició transitòria primera de la Llei General de Sanitat i les disposicions transitòries segona i tercera de la Llei 8/1987, de la Generalitat Valenciana, del Servei Valencià de Salut, que la desenvolupen, estableixen l'adscripció funcional dels serveis i establiments sanitaris de les corporacions locals al Servei Valencià de Salut.
  
Estableixen, així mateix, la realització de convenis entre el Consell de la Generalitat Valenciana i les corporacions locals a fi de transferir a la Generalitat Valenciana la titularitat dels centres, serveis i establiments sanitaris actualment dependents de les corporacions locals.
  
En matèria de personal, l'article 140 del Reial Decret Legislatiu 781/1986, de 18 d'abril, en regular les situacions en què poden trobar-se els funcionaris de carrera de l'administració local, recull expressament la situació de servei en comunitats autònomes.
  
El Decret 109/1988, de 18 de juliol, del Consell de la Generalitat Valenciana, estableix en l'article seté que els acords de transferència se sotmetran a l'aprovació del Consell i de l'òrgan competent de la corporació local, mitjançant propostes de convenis entre ambdues administracions.
  
En la sessió plenària celebrada el dia 27 d'abril de 2001, la comissió mixta de transferències en matèria de sanitat entre la Generalitat Valenciana i l'Ajuntament de Burriana va adoptar l'acord de transferències corresponent.
  
Per tot això,
  
Acorden
  
Primer
  
Serveis i establiments que assumeix la Generalitat Valenciana:
  
A) Es traspassen a la Generalitat Valenciana les funcions atribuïdes i la titularitat del servei establit que a continuació s'especifica, que queda adscrit a la Conselleria de Sanitat:
  
A.1. La gestió dels serveis i funcions realitzats pel Centre de Planificació Familiar de Burriana, regulada pel Decret 14/1986, de 24 de novembre, del Consell, i les ordres de la Conselleria de Sanitat i Consum de 31 de març de 1987 i 30 de gener de 1991.
  
Segon
  
Béns, drets i obligacions que es traspassen:
  
A) Es transfereix a la Generalitat Valenciana, perquè ho incorpore al seu patrimoni:
  
A.1. Els béns afectes als serveis que es traspassen (annex I)
  
B) Les obligacions relatives a les funcions i serveis transferits, reconegudes o no, que no hagen sigut satisfetes abans de l'entrada en vigor del decret de transferències, haurà de fer-les l'Ajuntament de Burriana a càrrec del seu propi pressupost.
  
Tercer
  
Personal adscrit als serveis que es traspassen.
  
A) El personal que presta les seues funcions en el Centre de Planificació Familiar de Burriana passarà a dependre de la Generalitat Valenciana, a través de la Conselleria de Sanitat, i quedarà en la situació jurídica que li corresponga d'acord amb el conveni col·lectiu o la legislació laboral general que li siga aplicable.
  
El personal transferit conservarà el règim econòmic i jurídic que es derive de la seua situació d'origen, sense perjuí que la seua prestació de serveis s'adapte a les característiques de les institucions sanitàries de la Seguretat Social dependents de la Conselleria de Sanitat, ni de la potestat organitzadora de l'administració.
  
No obstant això, se li donarà l'opció d'integració com a personal estatutari, en la categoria professional que li corresponga d'acord amb la taula d'homologacions que s'inclou com a annex II.
  
El personal de caràcter temporal adaptarà igualment la seua prestació de serveis a les característiques del de les institucions sanitàries, però conservarà la seua vinculació temporal d'acord amb el contracte o nomenament que tinguen amb anterioritat.
  
B) L'Ajuntament de Burriana notificarà al personal indicat en l'annex II el traspàs a la Generalitat Valenciana. Així mateix, s'enviarà a la Conselleria de Sanitat, abans del dia ... d ... de 2001, una còpia certificada de tots els expedients del personal esmentat així com dels certificats d'havers referits a data immediatament anterior a la d'efecte de la transferència.
  
Quart
  
Data d'efectivitat de la transferència.
  
Les transferències i traspassos objecte d'aquest acord tindran efectivitat a partir de l'endemà de la publicació en el Diari Oficial de la Generalitat Valenciana.
  
El contingut d'aquest acord, en forma de conveni, serà sotmés al ple de l'ajuntament i al Consell de la Generalitat Valenciana, segons que estipula l'article 7 del Decret 109/1988, de 18 de juliol, del Consell de la Generalitat Valenciana.
  
Cinqué
  
Per a contribuir al finançament de les despeses ocasionades per la prestació dels serveis de planificació familiar i sexualitat des de l'1 de gener de 2001 fins a la data d'entrada en vigor d'aquesta transferència, la Conselleria de Sanitat pagarà a l'Ajuntament de Burriana, a càrrec de l'aplicació pressupostària 55.93.48.6633.389.92.5 i després del certificat de l'interventor municipal, una compensació econòmica l'import màxim de la qual no sobrepassarà la quantitat de 25.790.524 pessetes (61.665,89 euros) anuals.
  
Per la Generalitat Valenciana
  
El conseller de Sanitat,
  
Serafín Castellano Gómez Per l'Ajuntament de Burriana
  
L'alcalde president,
  
Alfonso Ferrada Gómez
  
Annex I
  
Conveni entre la Generalitat Valenciana i l'Ajuntament de Burriana
  
Material d'oficina
  
3 fitxers
  
3 butaques
  
3 taules
  
9 arxivadors
  
3 papereres
  
1 làmina de Francisca Frises
  
1 quadre làmina de Lavolen
  
3 pots de llapis
  
6 safates de taula arxivador
  
2 dietaris
  
1 projector de diapositives
  
3 agendes calendari de taula
  
1 radiocasset
  
1 màquina d'escriure electrònica
  
3 estufes
  
material d'impremta i papereria
  
2 armaris/prestatgeries
  
1 armari per a material d'oficina
  
1 televisor
  
1 armari per a televisor
  
Material mèdic
  
5 safates rectangulars d'acer inoxidable
  
1 taula ginecològica
  
3 tamborets
  
1 focus de llum
  
1 sistema d'esterilització
  
2 taules auxiliars
  
1 caixa de cirurgia menor
  
1 caixa de cures
  
1 dilatador de Hegar
  
10 histeròmetres
  
2 pinces biòpsia cèrvix
  
3 espèculs d'acer inoxidable virginals
  
3 espèculs d'acer inoxidable petits
  
10 espèculs d'acer inoxidable mitjans
  
5 espèculs d'acer inoxidable grans
  
2 tisores corbes curtes
  
1 tisora recta curta
  
5 pinces Forster
  
10 pinces Péan
  
2 papereres de pedal
  
1 bàscula talla
  
1 esfigmomanòmetre
  
1 fonendoscopi
  
1 colposcopi
  
10 pinces Pozzi
  
3 pinces de dissecció
  
1 espàtula per a microraspat Randall
  
1 vitrina per a medicació i material
  
Material fungible
  
Vídeos educatius
  
Llibres mèdics i psicològics
  
Annex II
  
Conveni entre la Generalitat Valenciana i l'Ajuntament de Burriana
  
Taula d'homologació de categories:
  
Metge de CPF Metge de CPF
  
Psicòleg CPF Psicòleg
  
ATS de CPF ATS d'EAP
  
Auxiliar administratiu de CPF Auxiliar administratiu


Còpia Permalink ELI